Atau donc, dèishi era planhèra de Corts damb un cèrt engüeg e li comenti a Marta que me shaute tot, d'aguesta planhèra nauta: eth clima e eth paisatge son es mès benevòls deth Palhars Sobirà; es tralhes preïstoriques e istoriques que s'i an trapat l'autregen un caire mistic que m'atrè; era fertilitat des sues tèrres impregnen d'optimisme as sòns abitants; es pòbles, damb teules vermelhes en sòrta des vielhes labades pissarroses, an estat amorassadi…